url: =Revolutionary Evolution of an Untold Legacy: Zolia: Plots and Plans or Pots and Plates?\nZolia: Plots and Plans or Pots and Plates?\nZomite’ ngaihsutna ah “Numei” cih kammal ii nung ah bang teng om a tua zui in bang teng ngaihsutna nei uh ahiam?\n“Ka naungek uh numei peuh hi” cih maw “Numei hi mawk ven” cih maw “Numei ci mawk leng…” cih ngaihsutna i ngei kha ngei hiam? Tanu nei kahih man in “sang kah ding, pilna zong a sang kei zong Pasal muh zawh na ciang ding khat sin sak ding… hong khang lian in ahun hong tun ciang Pasal nei in, a sin pilna a teek te a ding, midangte' ading ahih manin sum tampi bei leh leiba thaang ba liang in hanciam pih kul kei etc...” cih bang ngaihsutna in na lung hong phawng kha ngei hiam? Ta numeite bel a pasalte’ a ding uh hi lel e, sum tampi bei in, suplawh, bailawh , gamdang ah pilna sin sak takpi ding maw…” cih bang ngaihsutna in na lungsim hong nawnkai sak kha ngei hiam?\nIh nisim nuntakna ah Zomi numei khat i mun koitak hi i ci ham? Bang cia zai a, bang tan sang hi ici hiam? Zomi numei khat ahih leh pilna ahih kei leh siamna (kivakna) khat peuh ahih kei leh a nih in thei ding, Pasal nei ding (nu leh pa’ vangik hong dawn suak pah), tu leh ta nei ding, zi hoih, nu hoih hi ding cih ciang bek na ngaihsun kha hiam? Zomi numei khat I nisim omna munkip pen- an huanna (kitchen), kuang sawpna bel tau kiim, puan sawpna bui buk leh inn nung lam cih ih ngaihsutna ah hong suak din den ngei hiam?\nA leh lam in en kik leng anhuana anbuk, belt au, kuang sawpna mun leh puan sawpna mun pen Pasalte’ a ding hi masalo cih ngaihsutna na nei kha ngei hiam? Nu hoih khat I thupitna, akisapna leh a ma sep theih nate a thei khat in “tanu,” “numei,” “Zolia” khat I thupitna tam tel pen ding hi. Zi hoih zi thupi, zi kician a deihlo kua om ding ahi hiam? Paunak Lai Siangtho sung ah “zi hoh in suang manpha sang in manpha zaw a, zi hoih muh ding hamsa hi…” acih mahbang in numei khat in man, thupitna pen sum leh paai, suangmanpha tawh kiteh theilo hi.\nTangval khempeuh in “zi hoih” deih in, naupang khempeuh in “nu hoih” kisam ahih leh tua te hong piang theih na ding khaici bang a hong khang toto ding “tanu” “tanumei no” ih neih theih nading in i Zoliate nuntakna bang zah tak in “thupi” a “manpha” ahi hiam cih ih phawk kim ciat ding thupi hi.\n“Zi hoih” na ngah theih na ding in “tanu hoih” ana om masak phot kul a (na sung/ na pute kiang pan), “nu hoih” hong om theih nading in “zi hoih” a om masak kul hi. Tua hi leh a piangsa “numei” (zi, nungak, tanu) te in bang zah in manpha in thupi hiam cih hong phawk sak hi. Tua a hih leh nikhat ni ciang in “Zolia hoih, zi hoih, nu hoih, mo hoih, teek hoih leh pi hoih” a suak ding tu laitak a ih tanu (neih lai ding te) ii nisim nuntakna, kampau, luheek, zia leh tong in bang zah in manpha a, thupi hiam cih hong kilang sak pha pha hi. Tua ahih leh Zoliate zi hoih, nu hoih suak ding ciang bek mah tawh lungkim takpi ding ihiam?\nZoliate’ mun koiciang hi na ci hiam? Nang leh nang e, koi mun ah na kikoih hiam?\nLai gelh gelh zeel khat in “a modern girl is more interested in plots and plans than pots and plates” naci hi. Ih khawhsa leh ih vulhsa a khamlo ngei, singpua, tuitawi, singtom (sing ek') in i nisim nuntakna nuam a sa khop, a buai khop Zogam lei tang pan a piang Zolite e leh? Khuapi sung leh gamdang pan a khangkhia Zolite e… Ih tunna sang lua in ih nuai lam ih muzo nawnkei kha hiam, ih dinna mun niamlua in a tunglam (saang lam) ih mu kha zo kei hiam? Ih kipat khiat masakna mun mahmah tual niam lua ahih man in sep theih, ih tun zawh ding pilna leh siamna khat ih tuum (geel) ngam loh khong a om kha hiam?\nZomi-te pen mualtungmi nam khat hong kicih zah khat in a sangpen na mun ah a omte (Kawlgam, Vaigam ah ih om zong in), khuapi sung ah om leng zong inn sangpennate mah ah a tengte hilo ihi hiam? Ih pian khiatna mun, ih kipatna mun ih khangkhiatna mun pen niam peuhmahlo hi. A sang lua na hizaw gige hi. Huih siangtho, mualdawn tung pan a tuaksuk minam te ihi hi.\nIh kipatna mun niam ci in lungneu in om kha het ken! Khuapi sung ah ih om leh zong mite sang a sangzawkna mun ah a tengte ihi hi. Ih pu leh pate’ gam lei ah zong khuapite sang a sangzaw, huih vot, huih namtui a tampenna mun, vasa, gampa, singkungte nopsakna mun Zogam suan leh khakte Zomi lia paalte ihi hi.\nIh omna mun, ih kipat khiatna mun sang mahmah napi ih lungsim neusak in, lungsim niam in lungkia in o mom lai mawk ding ihi hiam? Zolia khat ihih nak leh “umm leh beel" te ban ah “plots” and “plans” a suai suai dingte, minam nu, minam makai, gamnu, gam makai dingte hi mawk lo ihi hiam!\n“Zolia aw, Zomi in nang hong deih hi.\nZomi aw, Zogam in nang hong ngak hi.\nZolia aw, na kha lum nuai ah Zomi leh Zogam hu inla…\nKhangthak Zomi-te in Zogam Tunnu nang mah hong ngak lah hi!\nZogam leh Zomi khangtoh nading vangliatna nang tungah om hi Zolia aw!\nZomite nuntakna, pilna leh simna khantoh nading nangma geelsiam thiehna tung ah kinga hi.\nZomi leh Zogam bek thamlo, leitung bup ahu ding, leitungbup nuntakna khuavaak a pia dingin hun leh nite in Zolia nang mah hong kisam hi!”\nZolia (Lakam): Zomi Lia Paal, Zomi U Lian, Naupang\nPosted by Taang Sianpu at 2:11 AM\nLabels: lia zomi women, taang, zolia, zomi, zomi girl, zomi leaders


timestamp: atn

url: =Kawlgam buaina ~ T. Sawmlian :: ZOMI DAILY\nKawlgam buaina ~ T. Sawmlian\nposted on 26 February 2022 at 2:48 pm Lomkholna: News, Politics, Sawmlian\nFebruary 1 pana ukna buluakna tawh kisai, ngaihsutdan, deihdan leh kalsuandan kibang lo bek tham loin, gal le sa bang liang a kihuatna uang semsem hi. A bei pah kei leh gamdang, midangte sum het lo ding hi.\nA buaihuai mahmah bel, Kawlgam kiim a gamdangte lakah nak takpi a galkapte a langpan a omloh ahi hi. Galkap lama pang leh galkapte a huh nuam hizawsop uh ahih manin vaisahsak mahmah hi. China in lah gum, Pakistan bangin galvan bang pia, India bang galtaite nangawn zin hoih taka do ngam lo, Thailand bangin gamgi a galvan lut ding a phalloh thu uh leh suah…\nKawlte in lamet bangin galkapte do lo uh ahih manin ahi ding bang lo, ci lehang kikhial lo ding hi. Kawlte mah, division teng mah pan hong mapan taktak kei uh leh, state a minamdang, a tawmzawte in nakpi-in a hanciam hangin kilamdang luatna bangmah tun lo kha ding hi.\nKhangtoh ding lunggulhna vive tawh a hamciam nuam kipawlna hong tam bilbel hi (mimal adingin a phattuampih mahmah khin zong om leh kilawm!). Kalsuan dan enen lehang, paulap lompi nih – Kawlgam ading a masak leh Zomi ading a masak, ci-in khen lehang zong kikhial lo ding hi. Paulap ding lah hoih ahih manin ‘supporters’ zong hau tuak kisa, sum zong mu lel, zong kimuang lelin, kipumkhat ding bel gamla mai leh kilawm hi. Political party base a kalsuan dana hong om bang ciangin bel, ‘lawmlawm liang aw maw’ kici mai hi. Minam vai leh gamvai pen pilitical party khat pansana sep ding hi zenzen lo hi.\nTulaitak i buaina pen galkapte kap ngam leh kap ngamloh thu hi a, tua mah liansakin, kimawhsakna thu tawh kizom pahpah hi. A tunga i gensa bangin, kawlte kalsuandan en kawma kalsuan mah kisam ding hi. Galvan leh siamna zong nakpi taka kaihkhop, kisin kul lai hi. Tahan, Tamu, Paletwa, Thantlang etc. in nakpi takin do uh a, galkapte in buakhuan pah lianlian hi. Hoih mah hi, i ci diam, pilvang zo lo, i cizaw diam? A dote a si ahi zongin thutuamin koih lehang, khua pawlkhat bang a khuabup a lal, kuamah om ngamlohna khua bang om a, mipi adingin galdo ciin mipi teng galtai leh tua galdo phattuamna bang om ding, cih zong ngaihsuthuai hi.\nMi a khemkhemte in amau zuau zong um kik, cih bangin, ukna buluak galkapte zo pah ding a kikhemkhemin, a gente in zong um kik, cih danin, zuau phuak lametna a guante hangin mi tampi si uh ahih manin poi mahmah hi. Bang tan vei tua zuau phuakte hangin mipite tungah vangik namnih kisuan lai ding hiam, cih bel theihbat hi lo hi. Kawl mite a hanciam mahmah uh a, galkapte phel nih bang a kisuah le bel, a munmun ah tu-a zah nih/thum a hanciam phat mahmah ding kisam hi. Tua loin bel i kimuan mahmah sam hang, tua ciang bek mah hi lel ding hi.\nThauvui-thautang tawi kipawlna tuamtuam hong om ciang, pawlkhat pen kha nih khat khit ciang a khawl kik ziau ding a kigen om a, lamdang ka sa a, muhdan kibang het lo hi. Kawlgam dinmun pen galkapte kiphukpai hi le zong, minam tuamtuam sungah sep ding tam mahmah ding ahih manin, galkapte a dokhawmte zong, galkapte ukna pan suahtakna a om lian ciangin khawl diam ding, cih pen uphuai het lo hi. Tua ahih man galkapte do ding ciang ngimna leh geelna i neih leh bel, mi nuaiah a omsa Zomite, niamkiat semsem lai ding hi hang.\nTamveipi khemna i thuak khin uh a, pampaihna hang tawh i ngah ding a kilawm mahmah nangawn a ngah lote i hi hi. Biakna lam hi leh politics lam hi leh kalsuandan dik mahmah lo om ahih manin phunphun hi hang. Bawlphat theih ahih laiin bawlpha nuam loin a thupilo tata buaipih hi hang. Ankuang khat, zu hai khat peuh tawh khemna umin a muang pahpahte hi hang. 1940 kiim pan a hun zui a hong nengniam, hong khemkhemte mah um toto lai ding i hi hiam? Tuhun laitak a galkapte a lim do mahmahte sung mah pan galkap lam a kithuahpih thei mah tampi om veve cih i phawk ding kisam hi. Mite in tua bangin kalsuan uh ahih manin ei pumgup/pumhuat tawh tomcik sung, group khat khawng lel adinga kal i suan sawm leh kikhial ding hi.\nZomite in Kawlgam sungah lametna nei a, phu nuam i hih leh tuhun kaan a hun hoih om lo kha ding hi. District zong ngah zo lo a… cih tawh a piang zo vet lo ding a tuat ding hi lo hi. Politics i cih pen a kimawl siamsiam hamphatna hi. Mizoram in state a ngahna dingin sisan naisan tampi a luan lai-in, sisan taak khat zong luang loin northeast India ah tua hun mahin state a ngah om veve a, 3bills buai laiin Zomite a munmun ah, i gamh tat mahmah laitak, a om khinkhian sanggamte in hamphatna ngah lel uh hi.\nPolitics pen a hangsansan, a thuak penpen, a sumh penpente hamphatna hi tuan het lo hi. Sisan luang a tam luat mana gam khangto zong hi masa lo hi. Ni khat ni nih mehlim duh man, gamdang huhna lametna khawng, thuneihna deih luat man tawh politics sai kici a, kikhenkhen ding zong hi lo hi. Pilvang taka hak kiukiau-in, gambup kalsuanzia en kawma lim takin geel hun hi; Kawlgam in democracy a ngahkik theihna ding a sep hun hi; tua khit cianga Zomite omzia ding geelkhop hun hi. Zomite adingin tuhun kaan a hun hoih om lo kha ding hi! T. Sawmlian\nPrevious: Zominam ni in bang pau/haam kizang!\nNext: Russia – Ukraine vai nai 24 sung thu piang tuamtuamte


url: =Min gelhzia kikupna ~ Tual Khan Suan :: ZOMI DAILY\nposted on 6 January 2016 at 7:42 am Lomkholna: Article, Tualkhansuan\nLeitung ah minam a tuam mahmah bang in ngeina tuam tek i nei hi. I ngeina zui-in i kalsuan i gamtat ciang in ngeina kibanglo mite gamtatzia kibang thei ngeilo hi. A diak in ngeina tawh kisai vaihawm thukhenna, khanggui kizop/simzia, nopna dahna cih bangte a kipan a thutawp pen ah nau minphuahzia dong kilam dang hi. Hihlaitak ah leitung a minam pawlkhat te min gelhzia kakaihkhopte mailam ah i thukikupna a panpih theihkhak leh ci’n kahong gelhkhia hi.\n1. Chinese te mingelh zia\nChina gam a teng Chinese i cih mite pen minam khat, pau leh ham kibang, ngeina leh pupa paizia kibang linlian minam hilo uh a, a mauzong ei mite mahbang in kilamdanna tampi nei minam ahi uhi. Chinese (Sen) mite in a tangpi in min tangthum nei uhhi. Tua min tangthum pen a gelh uh ciang in a masa pen in surname (beh min), a nihna ah generation name (khanggui min), a tawpna ah given name (a kiphuak min) cih bangin gual in gelh uhhi. Gentehna: Goh Ewe Meng pen hih bang ahihi.e.g:\n(Surname) (Generation name) (Given name)\nGOH EWE MENG\nLaikhak (letter) ah a kigelh ciang in “Mr. Goh” ci’n a min bul kizang hi. Lawm leh gual, khualak mi te a sap ciang in “Ewe Meng” cih kizang hi. Nu leh pa leh\ninnkuan pih te’n “Meng” cin a min tawpna tawh sam uhhi.\nFilipinos mite min gelhdan pen nitumna lam gamte min gelhzia tawh tampi tak kivalak hi. Hih a nuai a gentehna nihte enleng kitel thei hi.\nPasal Min: JAIME M.LUCENA\nPhuak min: Nu’ behmin laimal bul: Pa’ behmin\n(Given name) (initial of mother’s) ( father’s surname)\nNumei Min: MARIA L. GALANG\nPhuah min: Nu’ behmin laimal bul: Pa’ behmin\n(given name) (initial of mother’s) (father’s surname)\nA zenzen in a tunga minih te kiteng le uh numei min pen hih a nuai a bangin kikhel hi.\nMARIA G. LUCENA\nPhuah min: Numei Pa’ beh min laimal bul: A Pasal beh min:\n(Given name) (initial of father’s surname) (Husband’s surname)\nHindu mite in min gelhdan namnih nei uhhi. India gam i Mallam (north) a teng Hindus mite leh simlam (south) a teng Hindus mite min gelhzia pen tuam hi.Hih a nuai a gentehna te enleng kithei theihi.\nMallam (north) min:\nSimlam (south) min:\nSIVA s/o MURUGAN\nPhuahmin: Pa’ phuahmin\n(Given name) (Father’s given name)\nTuhun ciang in simlam India Hindus mite’n zong a kilawm zaw ding in (s/o, d/o)cihte paihkhia in phuahmin leh pa’ phuahmin kizom sak a gelh zaw ta uhhi. e.g\nMr. SIVA MURUGAN)\n(Given name) ( Father’s given name)\nMuslim te’n pen muslim biakna minphuakzia paidan zui uhhi. (Malaysia mite min gelhzia ah en in)\nSihks mite in numei min ah “Kaur” koih uh a, pasal min ah “Singh” koih uhhi. Ahizong in Lia Kaur pen Tang Singh tawh a kiten uh ciang in a min in “Mrs Singh”in kikhel hi. A tangpi in mintang thum nei uh a tua mintang thum te lak ah khat in “mun leh mual min (or) khua leh tui min” phuak uhhi.\nGentehna in:Gurdip Singh Hundral pen;\nGURDIP SINGH HUNDRAL\nPhuahmin Pasalte’min Mun min\n(Given name) (Common surname) (Place name)\nJapanese te min gelhdan pen nam (2) in kikhen hi. Phuak min (given name) masa in tua khit teh behmin (Surname) in zui hi.E.g\nKorean mite in min tang thum a neihuh hangin mingelhna ah khen (2) in khenuhhi. Gentehna in :-\nSHIN YEON SUNG\nInnkuan min Phuah min\nMalaysia minamte in min tang khat bek nei uh hi. Ahizong in a min uh a gelh ciangin pa’min pen a min nung uh ah behlap uhhi. gentehna in:\nPasal min: ISMAIL TAJUDDIN\nPhuah min Pa’ min\nGiven name Father’s name\nISMAIL bin TAJUDDIN\nPhuah min (son of) Pa’ min\nNumei Min: ROHANI ABDULLAH\nPhuahmin Pa’ min\nROHANI (daughter of) ABDULLAH\nPhuah min Pa’min\nThai minam te in min a gelh uh ciang in khen (2) in khen uhhi. A masa (or) a nunung in i deih penpen in kisam thei hi. Gentehna:\nPhuah min Behmin\nThai minam te’n a min uh a gelh uh ciangin a min mai uah numei leh pasal a kibang in “Khun” cih koih uh hi. e.g\n“Somboon Beranada” pen ” Khun Somboon” cih bangin * (Pasal)\n“Siriravee Gobpradit” pen “Khun Siriravee” cih bang in *( Numei)\nVietnames te’n min a gelh uh ciangin khen (3) in a gelh uh hangin i sim ciangin a aw suah nih bekin kisim hi. Minlai ( Middle name) pen a aw kisuak sak lo\nhi. Pasal te min ah “VAN” koih uh a, numei te min ah ” THI” koih uhhi. Hih a nuai a bangin gelh uh hi.\nSurname Middle name Given name\nVO VAN NAM (Pasal)\nVO THI NAM (Numei)\nKawl te’n pen innkuan min, beh leh phung min cih te om se loin a pian ni leh hun zui a min kiphuak minam ahih manin min tang bang zah nei, bang ci gelh cih kitel khia theilo hi. Nupi te min mai ah “Daw” koih uh a, numei (pasal neilote)min mai ah “Ma” koih uhhi,. Tua mahbang in Papi te minmai ah “U” koih uh a, pasal (zineilo te) mimai ah “Maung/Ko” koih uhhi.\nEnglish te a pen a tamzaw in i theih leh i siksan pen khat ahihman in gen nawn dah ni.\nZomite pen a tenna gam uh a minam te in khazak khumna thuak uh ahih manin min gelhzia zong a tawm leh a tam in zui pah uh hi. Min tang bang zah cih omlo mintam te tapdan zui in kigelh a, kammal khat ciang in khenkhat in kikoih hi.Gentehna in Manipur a om Zomite in Meitei te mingelh zia ahi beh min (surname) lamtom min mai ah koih uha, Unau Mizoram a om te’n in i unaute mingelh zia kizui pah a,numei te’n mintawpna ah “i” koih in, pasal te’n mintawpna ah “a” koih uhhi.Kawlgam a om zomite in zong kawlgam a om minam te mingelh zia zui in pasal te min mai ah “Tang or Salai” koih in numei te minmai ah “Lia or Mai” koih uhhi.(Kawlgam a teng minam dangte in zong hihbang in minmai ah minam zui in kammal koihciat uhhi.)\nTua hi a, min gelhzia pen namtam pi a ommah bangin ei mi khempeuh in zong a kician khat, i ngeina lah a nusia lo ding, min tamtu te deihna tawh lah kitukalh\nloding khat neileng bel hoih pen ding in kangaihsun hi.\nSuanpi (Tual Khan Suan)\nPrevious: Zomi numeite tavuan ~ Dr. Mary Hau Lun Cing\nNext: Asiading Honkhia in ~ Sia Kam Thang


url: =Tulaai Leitung Thuthang Tuamtuam Updates (Sep 13) :: ZOMI DAILY\nposted on 14 September 2017 at 10:34 am Lomkholna: Khawmpau, News, World\nHurricane Irma hang in mi-6 sihbeh\nUS gam Florida state sung Hollywood khua Uhaam kepna innkhat ah Meikingah haklua aircondition omlo ahihman in September 13,2017 ni in mi-6 asisa in kimu hi. Asinaili adamg mi 115 te thuneiten mun muanhuaina ah hemkimhia pah uhhi.BBC NEWS\nSang ah kikapna piang\nUS gam Washington State sung Spokane Khuapi sung a om High School khat ah September 13,2017 ni in kikapna om a sangnaupang khat si in mikappa palikten mankhia pah uhhi.USA TODAYS\nRussia gam muntampi ah Bomb puahkhap sawm\nMoscow Khuapi akipan Khuapi sung leh munthupi teng ah Bomb nasiatak in puakkham ding cih thu September 13 ni in launa lianpi ngah uh ahihman in Kumpi thuneite in Sangnau leh Mipi pawlkhat tuahkawikawi buai khengkhang uhhi.CNN NEWS\nUN ah Rakhaing vaai\nUN General Secretary Pu in Rakhaing gam a gaalkaap te gaaldona peen tumahmah akhawlna ding Rohingya micimawh te panpih nading ngetna September 13,2017 ni in bawl a Nobel minphatna ngah mi-12 in zong suaikaai in UN tung ah hih Kala te vaai laiphahna nei uhhi.CNN NEWS\nUS Treasury Secretary Pa Honeymoon\nUS gambup sumkeempa Steven MnuChin in azitawh honeymoon French,Italy leh scotland gamte ah apai nading in US Airforce Jet ngen hici in azumten September 13,2017 ni in taangkokhia hih Airforce Jet peen naikhat sung alen nading bekbek $25,000 ta beiding cimawk hi. US Ah aom ngeinailo thulamdang pawl in kiciamteh hi.USA TODAYS NEWS\nIndia Thautang Meileeng zangta ding\nIndia gam te in Japan te sum $17billion leitawi in abawluh thautang meileeng peen September 14,2017 ni in konghonpawi bawl tading uha, Japan PM Shinzo Abe in honna vaneihpih ding hi. Hi meileeng peen Mumbai leh Ahmedabad Khuapi kikaal taaizialzial ding ci uhhi.BBC NEWS\nHurricane Jose huihpi in US ongkik ding\nAtlantic tuipi pan ongkipan Hurricane Jose kici huihpi in Bahamas leh US leitang ongnawkkik khading ci in Khuahunsiam te in September 13,2017 ni genkhia uhhi.CNN NEWS Thang Khawm Pau\nPrevious: Kuala Lumpur khuasung sanginnkhat meikang in mi 25 si, 3 liam\nNext: Laibu thak: Minuamsa na ut hiam?


url: =Government portal :: Prime Minister: Government to allocate UAH 50 million to trigger a citizen card system\nGovernment portal Home Government news Prime Minister: Government to allocate UAH 50 million to trigger a citizen card system\nIn the framework of the implementation of the visa regime liberalization programme with the EU, the Government has decided on the allocation of UAH 50 million to the State Migration Service to launch a citizen card system. Prime Minister of Ukraine Arseniy Yatsenyuk announced at the Cabinet meeting on Wednesday, July 29.\nHe recalled that the citizen card would function in parallel with the internal passport: "But it is among the key conditions that the document which confirms identity in Ukraine could meet the EU standards".\nArseniy Yatsenyuk also stressed that weekly the Government holds meetings for the implementation of technical points of visa liberalization plan with the European Union: "I demand specific action from all public authorities to ensure distinct implementation of all the criteria. Unfortunately, the number of criteria as compared to last year’s has increased severalfold. The previous list and the one we have today differ a lot. But we should fulfil our technical work".\nPrime Minister European integration CMU session


url: =Kimawhsak ding hilo ~ Hau Za Cin :: ZOMI DAILY\nposted on 26 May 2015 at 9:00 am Lomkholna: Article, Hauzacin\n“Hihkhialh pen mihing ngeina hi a, khialhna khatpeuh midang ngawh pen mihing ngeina hizaw kan hi,” ciin Bob Goddard in na gen ngei hi. Mihing ngeina ah khialhna khatpeuh a om ciang in midang mawhsak ding, midang khat ngawh ding a baih mahmah hi a, a haksa hetlo pianpih sisan sungah a kiphum ahi hi. Ahi zongin a mawhsak ma, midang a kawkma in a ngaihsun man lungsim pen a ciim a pilvang ngaihsutna ahi hi.\nKhialhna a om ciangin midang kawkpah, kei mawhna hi kei, a khialhna uh tuabang hi ciin awtawng ah kiko pah pen a haksalo ahi hi. A khialte selpho leh minsiatsak ding lawppen in a nei bang kek in a manlang zong om theih hi. Nang khialhna a hihloh lam zong gingtak, ngaihtak in na gen thei mah hi. Ahi zongin tua bang aw ngaih, awging in a kikhial khatpeuh a bawlpha hiam? A khialte khialhna a bawlpha hiam? Bawlpha lo hi. Bawlpha cih thadah a khialhna hanga ngaihsutna tuamtuam kimawhsakna lungsimte puangsak hi. Koi mun peuh ah hibang a om ciang midang na mawhsak leh, na gen khiat pah leh, na kamlawk luat leh nang leh na kim na kiangate tawh na kizopna susia zaw hi.\nTua ahih manin khialhna a om ciang tukhawm in kikum in banghanga hih bang thu piang hiam, banghang a khialhna piang hiam, bangzah siatna hong tung thei hiam, bangci bawlpha kik ding ihi hiam, bangci leng mailam ah hih bang piangkik nawnlo ding hiam cihte tangtak, siangtak in kikup ding hizaw hi. A mi i gen sangin a khialhna gen leng thupha manawhzaw hi.\nTuhun tawh kituak dingin gentehna khat gen leng. Gentehna in na computer hong sia hi. Na laigelhsa khempeuh mangthang hi. Na maan kep khempeuh mang hi. Na laikhak khempeuh zong kisim thei nawnlo hi. Tua hun tak ciang na computer na mawhsak ding baih mahmah hi. Na nasepna ah na thugen ding na bawlsa khempeuh mangthang lailai hi. Na bawlkik na dingin hun om nawnlo a, na thugen ding kicing kei leh na boss pan in na lu tungah meikhul ding hita hi. Bangcih ding? Na computer siat thu a thei peuhmah in hong hehpih in, hong hehnem uh hi. Ahi zongin hehpih leh hehnep tawh a sia kibawlpha theilo hi.\nHih thu khempeuh a pianma in nang mahmah in computer pen a sia thei hi cih na telsa hi a, na lai bawl khempeuh a back up na bawl ding kisam hi cih na theihsa hi. Tua back up (a siat khak leh a kizang thei ding na vante mun dangah kepna) bawllo na hih pen na hih khialh hi cih na tel ding hi. Nidang in zong bangmah ci ngeilo hi na ci kha ding hi. Ahi zongin a piang thei thu ahih manin na kikepkholhloh pen khialhna hi. Na khialh ciangin na computer mawhsiat in hehgawp cih bang hileh hoihlo hi.\nTua sangin mailam ah hibang a om kik nawnloh nadingin back up ka koih kisam hi ciin ngaihsun siam lecin tua khialhna khempeuh a phatuamsak ahi hi. Kua mahin nong huh loh uh, kuamah in hibang ding hong gen kei uteh ciin na seppihte, na innkuanpihte mawhsak, na lawmte mawhsak lecin na khialhna bawpha tuanlo in siahuai sak zaw hi. Tua manin a siatna hang thei ding, a siat theihna te pan bangci kikep ding cih ngaihsun zaw ding. A sia khin pen it huai, pammaih mah hi, ahi zongin tui buasa kiluak kik theilo bangin a siasa bawlphat theihloh tungah hehna thangpaihna lah ding hilo a, mailam adingin pilvang huai thute phawkna in neih ding ahi hi.\n“Siatna khat peuh, khialhna khat peuh a pian ciangin a nuihmai thei lailaite in a mawhsak theih ding khat nei gige uh hi,” ciin Robert Bloch in na gen ngei hi. Bang acihna hiam? Siatna khialhna khat peuh a pian ciangin a ngaihsutna a kicingzaw khat in a khial, a siasakte tungah kimuanna leh patauh lohna dingin lungsim guan thei uh hi. A khial khat khialsak phot ding hi. A khialhna pan a kisin ding thute ahih leh pulak kik ding hi. A khialhna pan a theih thute in a mailam ah khialsak nawnlo dingin makaih thei hi, makaih ding hi. Ahi zongin khialh den cih bang kisangtheilo ding hi. Makai khat hi in, ulian khat na hih leh mite khialhna ah mawhsak pah lo in khialhsak phot, siasak phot ding phal ding hi. Tua a khialhna pan a khialhloh nading lampi na lak ding makai, boss na hihna hi.\nMite khialhna gen khiat, pulak, tangko a siatna omlo a, ahi zongin a khialpa, a khialnu mawhsak nopna hilo zaw in a khialhzia lahnopna leh a khialh kik nawnloh nadingin lamlahna hileh hoih hi. Khialhna a om ciang a mi i kikawk leh thuhoih ding kimlai thusia kibehlap hi. A mi genlo in a thu gen leng kikep dan ding, bawlphat dan ding, puahphat dan ding leh mailam kalsuan dan ding te mit tawh muhtheih in i mai ah hong kilak deudeu hi.\nKhatveivei mawhsak loh theihloh hun om hi. Mawhsak loh theihloh hun ciangin zong na mawhsakna pen a mi minsiatsaknopna (character assassination) hilo in a khialhna leh a khialhdan, a sepzia pan a mawhdan pulakna hi ding a, tua bang nasepna a tawpsan nading, a kibawlphat, a kipuahphat nading ngimna tawh deihsakna thute hiding hi. Mimal kicihna leh kikona te hilo in a sepzia pan a sia ding limlim a sem, a khial ding limlim leh amah hiam midang kua hiam bek phattuamna dingin a sem ahihna cihte pholakna ahih ding thupi hi. Tua pholakna in mailam ah a gamtat, a sepzia a bawlpha ding deihsakna ahih ding thupi hi.\nKhialhna, mawhna a kigen limlim ciang tua bang khialhna leh mawhna bekbek a kigen den ding deihna a hihloh ding thupi hi. Khialhna a om limlim leh thuthak bang om thei cih ngaihsutna a pian pahpah ding ahi hi. A khialhna ah ngaihsutna leh thu tampi beisak ding hilo hi. Tua mun pan bang thuhoih kimu thei, sepzia thak bangte kingah cih ngaihsut pah ding ahi hi. Pukna pen dinkikna ding hi a, khialhna pen khialh nawnlohna dinga pilvangna ding hi.\nHih bang thu i gen ciangin siatna khialhna mawhna khat peuhpeuh in hong zawhlohna ding deihna ahi hi. Tua ahih manin siatna, khialhna hauzacinkhat peuh a pian ciangin, “Kei khiallo. Amah khial” ciin mite kawk pah kei in. Mite mawhna ciamteh in pulak in pholak pah kei in. Na aw gingsak lua dah phot in. Banghang hiam cih leh tua bang a awging, awngaih, kamtam leh mite mawhsak dinga kam manlang hi ci-a mite hong theih ding, hong ciamteh ding utlo ding hiteh. Tua bang a hoihlo pulak a manlang ci-a mite in hong etteh ding zong deihlo ding hiteh.\nTua ahih manin kimawhsak ding hilo a, a thu in genkhop ciauciau ding hizaw hi. Mailam ah bangci pilvang ding, bangci kikep ding i hiam cih kikup ding hizaw hi. Hau Za Cin\nPrevious: Pasian leh Lim ~ Rev. Fr. Damian Dal ~ Rev. Fr. Damian Dal\nNext: Mizoram ah I min in thupha ngahlo ~ Pau Tun Thang


url: =Pasian thugen siam minthang mi 7 te KBC te’n Blacklist ah koih :: ZOMI DAILY\nposted on 3 August 2018 at 12:11 am Lomkholna: Myanmar, News, Zomi\nLST in hun nunung a cihcih pen tuhun hi mahmah ta dingin kilamen petpet ta a, Pasian gam ading nasepziate le Pasian thugenziate zong nidang hun tawh kilamdang or kilehbulh mahmah ta kici hi. LST sungah, ” Ni nunung lam ciangin, kamsang zuauthei tampi hong piang dinga, thu umsa (piangthaksa mite) nangawn in bilthak nei-in, LST Pasian thugilte sangin, leitung thungek nono a gensiam/ daangnal Pasian thugente le Siate bek zanuam/ ngai nuam ta ding uh hi ” a cih hunin tuhun hi taktak ding cih ki-ummawh ciat hi.\nTua hi-a, tuhun Pasian nasemte le adiakdiak in Pasian mizat i cih thugen siam minthang pawlkhat bang zong mun pawlkhat le mi pawlkhaten adeih mahmah zahkhop in, pawlkhat ah kideih nawnlo / kisangzo nawnlo cih kizaza ta hi.\nTun zong leitung gamdang tuamtuamte genloh Myanmar gam sung le ei Zogam sung nangawn ah Pasian thu-um le Pasian nasem/ thugen siam tampi om bek tham loin, Pasian min le a kammal LST mah paulam in Kamsang le thusuak kici Pasian thugen siam tuamtuam hong piangkhia ziahziah ta hi.\nHihte pen ei mihing mitmuh le upmawh thute tawh kilangpan or kigensia mawk theilo ahih manin, LST tawh etkak in, thuhun Pasian thu-umte i pilvang mahmah hun zong hong hita hi. Tua manin i sanggam Kachin gamah biakna kipawlna alianpenpen ahi Kachin Baptist Convention (KBC) te’n zong Kawlgam le Zogam (Chin State) huam a Pasian Thugen siam minthang a nuai a mi (7) te pen LST le Pawlpi upna tawh kituaklo ci-in, deih nawnlo / sangzo nawnlo uh ahih manin, abeisa June 28,2018 ni akipan Ciaptehna (Blacklist) sazian ah koih ta uh cih Chinland Herald Media pan kiza hi. Source: Tongsan Media Group Inc.\n1. David Lah\n2. San Toe\n3. Brang Mai\n4. Ngun Mang\n5. Puk Sung Uk\n6. Htun Htun\n7. Sai Aye\nKBC In Rongbawltu 7 Black List Ah Ret\nKachin Baptist Convention cun rongbawltu mipum (7) pawl cu anmah thawn pehtlaihmi kawhhran pawl ah sangka rak on lo dingin June 28, 2018 ah casuah in theihternak an tuah tiah theih a si.\nHitiih sangka rak on lo dingin ralrin an peknak cu KBC ih pomi thurin (doctrine) thawn kalh aw in cuih Saya pawl in thu an zirh ruangah ti a si. KBC in a phihmi Saya 7 pawl cu; David Lah, San Toe, Brang Mai, Ngun Mang, Puk Sung Uk, Htun Htun le Sai Aye pawl tla an si. Annih pawl hi atu laifang ah thusim thiam hminthang pawl an si na’n kawhhran sunglam dam lonak a suahpi phah tiah Pastor tampi in an sim tiah theih a si. Source: Chinland Herald\nPrevious: Malaysia, Klang ah guta te’n nupikhat ii akhi asuhsawm laitak Video ki khahkhia\nNext: GZA pan Len Nupa Leitang vai Taangkona\n3 August 2018 at 12:43 am\nThumaan gen uh hi ven.Bang deih mah ding uh ahia.


url: =CIINGPIKOT (KEEIZAANG) KHUA TANGTHU - Laibu Saal\nHome > Zogam Khua tuamtuam te Thu > CIINGPIKOT (KEEIZAANG) KHUA TANGTHU\nCIINGPIKOT (KEEIZAANG) KHUA TANGTHU\nCIINGPIKOT (KEEIZAANG) KHUA\nCiimnuai khua pan mun tuamtuam aki tun ciangin, Kaalzang ah kiteeng in, tua pan Taakmual ah, tua pan Muizawl ah kilal hi.\nMuizawl khua pan 1894 kumin PU SON KHAM makai-in, gamkuan uh a, tuahpha mahmah uh ahih manin, gamkuan teng kikum in, Ciingpikot mun ah, CIINGPIKOT KHUA nasat uhhi. Ciingpikot mun pan in Keeizang mun ah 1909 kum in kikhin hi.\nKHUA MIN A KHIATNA\nCiingpikot = Khua kim khuapaam teng ciing bek in kimkot ahih manin Ciingpikot kici hi.... ci\nKeeizang = Keei singpi khat ii zang/sak tengah kiteng ahih man in Keeizang kici hi.....ci uhhi.\nATOM AA LAHNA\nCiingpikot khuasat kum - 1894\nKeeizang mun ah kikhin kum - 1909\nInn phazah - 122\nMi phazah - 829\nSang naupang (tanlang pan tankua) - 257\nPawlpi om inn phazah\nAG .................. 26\nRCM ............... 51\nUPC ............... 1\nHAUSA SEM NGEI TENG;\nPu Son Kham\nPu Suan Khai\nBu Hang Khual 1948-54\nPu Kham Khaw Lian 1954-60\nPu Sian Za Khai 1960-69\nPu Ngulh Thang 1970-73\nPu Khup Khual 1974\nPu Kim Pau 1975-78\nPu Cin Khaw Zam 1979-81\nPu Ngin Za Khawm 1982-85\nPu Eng Thang 1986-88\nPu Ngulh Dai 1989-91\nPu Son Khaw Mang 1992-2004\nPa Ngin Lam Thang 2004-now\nSANG TAWH KISAI\n1947 Primary Private kiphuan hi.\n1954 State Primary kingah hi.\n1966 State Middle (tan-7)kingah hi.\n1971 ( Tan-8 )sang kingah hi.\n2000 Sub-State High School kiphuan hi.\n2013 Basic Education High School (Branch) kingah hi.\nLAI-TO NASEP NA:\n1969 kum in kingah hi.\nLAI-TO VAIPUAK NEI\n1971-88 ......... Sm. Niang Khaw Ciin\n1989-90 ......... Sm. Zen Vung\n1991 pan ........ Pa Kham Khaw Khai\n1967 kum in Sub-center (zato) kingah hi.\nSm. Ngiak Za Nem\nSm. Huai Za Cing\nSm. Ciin Do Zen\nSm. Uap Za Ciang\nSm. Nang Lam Niang\nSm. Cing Khan Ciang\nSm. Nem Ngaih Niang\nKEITUI VANGKHUA ADING AKIPUMPIAK IH PU IH PATE (15)_Piantit paina\nPu Tun Lam thah sungpan\nPu Ngulh Ngin,\nPu Khoi Ngin leh\nPu Suak Son\nPu Ziam Dong thah sungpan\nPu Son Kho Ngin,\nPu On Dam leh\nPuu Kham Do\nPu Suangzong thah sungpan\nPu Kham Tuang leh\nPu Suan Thang\nPu Songvaak thah sungpan\nPu Tual Pum leh\nPu Thang Kam\nPu Naulak thah sungpan\nPu Thang Zam, leh\nPu Taang Vung\nPu Hang Sum thah sungpan\nPu Kham Suang,\nPu Suan Man thah sungpan\nPu Sing Khup,\nPu Mang Hil thah sungpan\nPu Suak Thang\n1908 kum in, Ciingpikot khua ah kiteeng a, leitung galpi masa hong tun ciangin, Piancit(franch)galkap dingin ih pu te (15) va kipumpiak uhhi. 1917 kumin vapai a, 1918 kum in hongciahkik uhhi. A pailam India gam Bombay(Mumbai)khua ah Pu Khoi Ngin in gilsan natna ngah a, ni sagih athuakkhit teh si hi. Tua khua pan tai (12) a gamlatna-ah kivui hi. Hongicah lam ciangin Kawlgam, Sagaing leiphungah, Pu Thang Kam hingman hi. A mau nih lobuang Cidam in Khuamual hong suak uha, Khua leh Tui-in Zu le Sa tawh ki vaitut hi.\nI . Pau Cin Hau thu;\n1910 kumin hong tung aa, Dawithoihna nam khempeuh leh aih nam khempeuh kiphiat hi.\nII. ABM biakna;\n1931 kumin hong tunga, Pu Vial Ngulh, Pu On Tual leh Pu Neng Cin te Christian suak masa pen te ahihi. Sia Thang Ngin in Pasian thu hongtun masa pen hi. Rev. On Zam in Tuiphum sia ngah masa hi.\nIII. RCM pawlpi;\n(30-12-1949)ni-in Pu Neng Cin in na pan masa a, Siampi Bilivet in, inn(6) phiathi. Andrew Thang Za Khai(Topa Khai) in Siampi ngah masa a, Sia Cin Khan Khual in thuhilh sia ngah masa hi.\nIV . A.G;\nA.G pawlpi apan masa Pa Khai Khaw Zam hi.\nUPC asuak masa Pa Dai Khan Mung hi a, Rev.NginKhanDong in sia ngah masa hi.\nSANG SIAPI SEM NGEI TENG;\nSiapi Cin Za Do 1947-53 Gawngmual\nSiapi Luan Za Nang 1954-57 Mualnuam (A)\nSiapi Luan kam 1957-61 Muallum\nSiapi Tun Suang 1962-67 Buan\nSiapi Khum Dal Thang 1967-69 Vangteh\nSiapi Sian Kho Langh 1969-76 Mualbem\nSiapi Kim Za Hau 1976-77 Thuklai\nSiapi Gin Za Thang 1977-81 Mualbem\nSiapi Theu Za Kap 1981-84 Vangteh\nSiapi Ning Kho Hau 1984-89 Lawibual\nSiapi Kyaw Aung 1989-91 Paletwa\nSiapi Thang SuanDal 1992-98 Ciingpikot\nSiapi Khen Kho Thang 1998-2001 Ciingpikot\nSiapi Nyo Nyo San 2005-2008 Mandalay\nSiapi Khin Maung Nyo 2008-2010 Monywa\nSiapi Hla Kyai 2010-2013 Kyautse\nSiapi Go Khan Mung 2013 - till Tonzang\nGALPINIHNA JAPAN GALKAP TE\nPu Thang Khup,\nPu Sian Pum leh\nPu Phut Za Bia\nPu Hang Khaw Mang leh\nPu Khual Suan\nPu Hang Suum thah sungpan\nPu Kham Ngo,\nPu Nek Cin leh\nPu Tuang Lang\nPu Suang Zong thah sungpan\nPu Hang Suan leh\nPu Suan Za Thang\nNaulak thah sungpan\nPu Vungh Dal,\nPu Pu Lam Za Deng leh\nPu Neng Khaw Hau\n1944 kumin va pai a, 1945 kum in pianna vangkhua ah cidam tak in hong tungkim uhhi.\nCiaptehhuai: Pu Suan Man thah sungpan apaiding omlo hi. Pu Songvaak thah sungpan kipai saklo hi. Banghang hiam cih leh Japan ten sa hongngen in, Pu Ngen Vung Bawngpi kipiaksak ahih man hi.\nChristian suak masa Pu On Tual+NgoihHau, Pu Vial Ngulh+Neng Dim\nBiakna sia sem masa Rev. On Zam\nGalkap Bu ngahmasa Bu Hang Khual\nTan(10)zo masa pen Sia Ngin Thuam (1959-1960)\nGraduate ngah masa Rev. Smith Ngulh Za Thawng\nSangsia sem masa Sia Vial Nang (1951)\nKawlgam Paltan lut masa Pu Vial Ngulh\nPalik lut masa Pu Neng Khan Thang\nTedim Inn nei masa Bu Hang Khual\nKawlpi Inn nei masa Pu Neng Cin\nLeilet bawl masa Pu Khup Thawng\nSakol khai masa Pu Son Hang\nSikkang lam masa Pu Hang Khoi\nDolcial dawh masa Pu Hong Suan\nGuitar nei masa Pu Sian Za Dong\nRadio nei masa Pu Lam Za Thang\nAwmatna nei masa Bu Suan Kai\nMaanzaih masa Pu Tuang Khen\nEkbuk nei masa Pu Neek Thang\nLettama sem masa Pu Kham Ngulh\nVanleng hawl masa Bu Suan Kai\nCiingpikot khua-ah TV nei masa Pa Eng Za Kam\nMaan enlarger bawl masa Siapi Son Khan Dal\nLaibu abawlthei masa Pu Suak Za Cin\nNai puah thei masa Pa Eng Khan Ngin\nThau abawl thei masa Pu Thuk Do\nSingno ciing masa leh Sanset nei masa Pu Kham Tual\nM.B.B.S sin masa Tg. Suang Lam Thawn\nB.D.S sin masa Tg. Tuang Sian Mung (2011)\nB.E.M.S (Ciingpikot)sangpan tan(10)zo masa Tg. John Thang Za Khual\nTan(10) Sangsiapi sem masa Siapi Phut Kho Suan\nTownship Education Officer (TEO) ngah masa, Siapi Thang Suan Dal\nMYANMAR COUNCIL OF CHURCHES (MCC) ah GS. sem masa Rev. Smith Ngulh Za Thawng\nMyanmar Baptist Convention (MBC) ah Director sem masa Rev. Dr. Thang Cin Lian\nBible Society of Myanmar GS. sem masa Rev. Khoi Lam Thang\nMusician masa Sia Thang Za Khup (Kyaw Khine)\nKHUATUNGMASA PEN MOTOR CAR:\n1994 January kha sungin Ciingpikot khua leh Muizawl khua kikal Motor Lam kizik a, kal(3)sung in kizo hi. 1994 April (19)ni-in Topa Khai (Fr. Andrew Thang Za Khai) Motor Lenrover (Sah/3739) Ciingpikot khua sung hong tung hi.\nTAN(10)SANG KINGAH TA:\nPilna zumpi (Mandalay) ii (8.5.2013)nimit lai tawh BEMS-Ciingpikot sangpen BEHS(B)-Ciingpikot ah khangkhanna hong kipia a, Zogam ah ei tawh Tansawm sangkhen a ngah khawm (10)kipha hi. Tua te in [BEMS(Falam,) Khazai (Kanpetlet), Ciingpikot (Tedim), Phaitu (Tonzang), Aibur (Thantlang), Tlangpi (Thantlang), Mungtungnung (Paletwa), Valung (Falam), Lunghawh (Falam), Marduu (Matupi)] te ahi hi.\nHih sangpi pan in, pil tungtuanna (lu-gyi-chon) ngah (3) om a, tua te in -\nPu Hau Do Suan Ambassador, Ottawa, Canada, USA\nRev. Thang Suan Ngin Director, CSSDD, Tedim Baptist Convention, Tedim\nPastor Niang Ngoih Cing Women Director, Hakha Baptist Association, Hakha.\nThang Za Khual @ John Zomi (vaihunta)\nKi-uk-na Zumpi (Matupi)\nCIINGPI KOT / KEIZAANG KHUAMI DEGREE NGAHTENG NGAHTE (1900-1998)\nTedim Sangpi Jubilee Laibu pan.\nAkaikhawm - Thang Za Khual.\nItem Reviewed: CIINGPIKOT (KEEIZAANG) KHUA TANGTHU Description: Rating: 5 Reviewed By: Cinpu Zomi


url: =Khang Tangthu Masa 25 | Siantongluan.net\nKhang Tangthu Masa 25\nKhang Tangthu Masa 25 |\nDavid leh nasepna-ah a ukpite in zong laia lasaknate, harp lasaknate, leh daltuahte tawh Pasian thu a gen dingin Asaf, Heman, leh Jeduthun-te tapate pawlkhat nasepna-a dingin koihtuam uh hi. Na a semte leh amau nasepte:\nAsaf tapate sung panin: Kumpipa makaihna nuai-ah Pasian thu a gen Asaf makaihna nuai-ah Asaf tapate Zakkur, Josef, Nethaniah, leh Asharelah ahi hi.\nJeduthun sung panin Jeduthun tapate: Lungdam kohna leh Topa phatna-in laia lasakna tawh thu a gen, a pa uh Jeduthun makaihna nuai-ah Gedaliah, Zeri, Jeshaiah, Shimei, Hashabiah, leh Mattithiah, guk pha uh hi.\nHeman sung panin Heman tapate: Bukkiah, Mattaniah, Uzziel, Shebuel, Jerimoth, Hananiah, Hanani, Eliathah, Giddalti, Romamtiezer, Joshbekashah, Mallothi, Hothir, leh Mahazioth ahi hi.\nHihte khempeuh pen Pasian thuciamna bangin amah a pahtawi dingin kumpipa thumupa Heman tapate ahi hi; bang hang hiam cih leh Pasian in Heman tungah tapa sawmleli leh tanu thum pia hi.\nAmaute khempeuh Pasian biakinn nasepna dingin Topa biakinn sungah daltuahte, harp lasaknate, leh laia lasaknate tawh la lamsangah a pa uh ukna nuai-ah om uh hi. Asaf, Jeduthun, leh Heman-te pen kumpipa thupiakna nuai-ah om uh hi.\nA Levi mipihte uh tawh Topa}-a ding lasakna lamah sinna a nei a siam mi a vekpi-in za nih leh sawmgiatlegiat ahi hi.\nTua ciangin a neu a lian, sia leh a sinte a kibangin, amaute in amau nasep ding uh ai a san uh hi.\nAsaf behte-a dingin ai masa Josef tungah tu hi. A nihna Gedaliah, a sanggamte, leh a tapate, sawmlenih tung tu hi.\nA thumna Zakkur, a tapate, leh a sanggamte, sawmlenih tung tu hi.\nA lina Izri, a tapate, leh a sanggamte, sawmlenih tung tu hi.\nA ngana Nethaniah, a tapate, leh a sanggamte, sawmlenih tung tu hi.\nA gukna Bukkiah, a tapate, leh a sanggamte, sawmlenih tung tu hi.\nA sagihna Jesharelah, a tapate, leh a sanggamte, sawmlenih tung tu hi.\nA giatna Jeshaiah, a tapate, leh a sanggamte, sawmlenih tung tu hi.\nA kuana Mattaniah, a tapate, leh a sanggamte, sawmlenih tung tu hi.\nA sawmna Shimei, a tapate, leh a sanggamte, sawmlenih tung tu hi.\nA sawmlekhatna Azarel, a tapate leh a sanggamte, sawmlenih tung tu hi.\nA sawmlenihna Hashabiah, a tapate, leh a sanggamte, sawmlenih tung tu hi.\nA sawmlethumna Shubael, a tapate leh a sanggamte, sawmlenih tung tu hi.\nA sawmlelina Mattithiah, a tapate, leh a sanggamte, sawmlenih tung tu hi.\nA sawmlengana Jeremoth, a tapate, leh a sanggamte, sawmlenih tung tu hi.\nA sawmlegukna Hananiah, a tapate, leh a sanggamte, sawmlenih tung tu hi.\nA sawmlesagihna Joshbekashah, a tapate, leh a sanggamte, sawmlenih tung tu hi.\nA sawmlegiatna Hanani, a tapate, leh a sanggamte, sawmlenih tung tu hi.\nA sawmlekuana Mallothi, a tapate, leh a sanggamte, sawmlenih tung tu hi.\nA sawmnihna Eliathah, a tapate, leh a sanggamte, sawmlenih tung tu hi.\nA sawmnihlekhatna Hothir, a tapate, leh a sanggamte, sawmlenih tung tu hi.\nA sawmnihlenihna Giddalti, a tapate, leh a sanggamte, sawmlenih tung tu hi.\nA sawmnihlethumna Mahazioth, a tapate, leh a sanggamte, sawmlenih tung tu hi.\nA sawmnihlelina Romamtiezer, a tapate, leh a sanggamte, sawmlenih tung a tu hi.\nTedim Lai Siangtho / Laibu: Khang Tangthu Masa 25


url: =Kuate in Politic ah Kihelthei? Agelh – Pau Sian Lian - Laibu Saal\nHome > Thuluui/Articles > Kuate in Politic ah Kihelthei? Agelh – Pau Sian Lian\nKuate in Politic ah Kihelthei? Agelh – Pau Sian Lian\nColombia gamah pawlpi lian penkhat ahi, Mission Carismatica International pawlpi makai Cesar Castellanos zi tangthu phawkhuai hi. Sianu min pen Claudia Rodriguez Castellanos hi-in, nitak khat TV channel khat a et leh dawi biakna a ultung sak mahmah political party khat in kiteelna ading mipi na zol ziahziah mawk hi. Tua hun lian a kipan a kipan pastor pa zi in, keimah politic ah kihel lo-in ka upna ka kep keileh kua kihel nawn ding, ci-in parliament ah palai mun dem dingin khensat pahhi. Amau nupa gelh, “Dream and you will win the world” laibu sungah Sianu-in, politic ah lutin Pasian deihna tawh khauhtak ka din keileh kua ding nawnmawk dinghiam?, cih khauh takin ka lungsim ah ong kilo a hih manin politic ah ka kihel, cihi.\nTu hun lian laitak Myanmar gam parliament ah MP lakpan numei phazah tawm mahmah a, tuate sung pan ThanTlang te Pi Za Hlem zong kihel hi. Amah tawh khat vei ka kiho leh politic sepna-ah kihelna, MP suahna a hang pi pen-in a neu lai a kipan a khua uh ah, thau vui thautang tawh kido kithahna omin patau mun mahmah a hih man-in Myanmar gamah ah kido na om nawnloh nading, daihna om na dingin hanciam nuam lua ka hih manin politic ah kalut hi, ong ci ngeihi. amah zong vai tampi ah khuapi tading phul tantan ngam a, a khuapihte’n phattuam pih mahmah khathi.\nHih numei tegeel pen khat biakna makai zi hi-in a dang khat pen sangsia sem khat a hihi. Amau tegeel politic ah kihel na hangpi pen-in veina, lai natna hipi pen pahhi. NLD makai U Nyan Win-in, gamkhat makaih na dingin capacity cihte thupi mah a, a diak-in deihsakna takpi le khuakzattheihna thupi pen hi, ci-in interviewna khatah gen hi. Politic thu ih ngaihsut teh, a diakdiak-in Myanmar gamah politic vai ih geelteh eitawh kisai lo, papi pawl khat bek, ahih keh mi tuamdang ngiat pawlkhatte vai dingdan in ih sehsak pongmawk theihi. Ahih naciang khat om na pi’n hikhin samlohi.\nPolitic thu a ki sinteh political philosophy sin hamtang kul a, tua thute a vekpi phial-in thumanna, liangko kikimna, diktatna cihte in bang hi-a? Tuate omtheih nading in bang sephuai hiam? cih thute hipha pen mawkhi. Politic pen zuaukhemna, gitlohna, kizawh thawhna tawh kibang na pi’n politic thugil taktak-in thumanna, dikna om nading sepna hipi pen hi. Politic tawh kisai thugil theipen pawl-in kiciam teh John Rawls bang pen America-Vietnam galah kihel kha-in, mi tampi sih lawh nate a muhteh thukim thei mahmah lo-in, thumanna koicih zon ding ihhiam cih, vei mahmah na tawh lai gelha, ama laigelhte mah mi tampi tak-in simkik, siksan in kisin kik hi. Immanuel Kant, Michael Sandell cihte zong daihna ih cih taktak bang hi a, thumanna ih cih banghiam? cihdan thugil tampi ong gelhkhia a, politic ki sin na-ah tuate mah ki bulphuh pahhi. Tua ahih man-in gam-le-minam na vei-in thuman thutak na deih nakleh politic a kisemthei lua hi a, veina thupi penhi ci-in a huam pi-in kigen thei ziauhi. Siamna, ki vakna, geeltheihna, muhkholh theihna cihte thupi mahmah na pin tuate nungthuap hi a, kalmasa-in veina taktak leh thuman thutak ih letnop masak kul limlim hi.\nAhi zongin ngaihsut huai pawlkhat ong om leuleu hi. Politic pen veina nei peuhpeuh kihel theih ih cihteh, mi khempeuh MP ding kidem ngeingai-in kituh bawl ding cihna hi denlo hi. MP suak-in Hlutdaw tutna bek politic hi zenzen lohi. Pawlkhatte hlutdaw ah ong om kul-a, pawl khatte cimawh huhna, pilna lapsangna, media nasepna, Pasian nasepna-ah hunbit-in kihelna cihte zong politic sepna nam mah ahih lam phawkhuai hi. Koi panmun ah omleng lempen ding? kizang thei pending? Mipihte ading mazang pen dinghiam? cihte lungngaih masak huaiphot hi.\nTua bang khat mahin Pasian, gam-le-minam mintawh i kihel teh i biak Pasian min daisak, minam te zum sak i hih khak dingleh kihelloh mah ong hoihzaw dinghi. Tukum 2015 kum-in Nigeria gamah president ding kiteelna omin, president term khat a semkhin Christian biakna ahi Goodluck Jonathan leh Muslim biakna mi Muhammadu Buhari kidem uhhi. Biakna mit bek tawh ending hile hang Goodluck Jonathan deihsak huai ponghi. Ahi zongin Goodluck Jonathan pen gamtat sia mahmah khat hi-in, golhguk nek hat tuak mahmah a, ama uk sungin Nigeria-in leiba tampi nei ek hi. Tua ahih man-in a ki dempihpa Muhammadu Buhari in panmun ong ngah hi.\nTua ahih man-in politic cihpen gam-le-minam veinak leh kihel theihluat hi. Kihelna danding zong teelsiam huai-in, ih biakna, upna, mipihte ih maizum sak khak dingleh kihel loh zong hoihkik zaw bilbel hi, cih dinghi.\nItem Reviewed: Kuate in Politic ah Kihelthei? Agelh – Pau Sian Lian Description: Rating: 5 Reviewed By: Cinpu Zomi